
СПРАВКА

по чл. 26, ал. 5 от Закона за нормативните актове за предложения 
и становища, постъпили при проведена обществена консултация на Проекта на Правилник за изменение и допълнение на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала с репродуктивни проблеми на територията на община Пазарджик.



На 6.11.2025 г., на страницата на на Общински съвет – Пазарджик беше публикуван Проект за изменение и допълнение на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала с репродуктивни проблеми на територията на община Пазарджик.
В срок до 08.12.2025 г. всички заинтересовани лица имаха възможност да подадат своите предложения и становища относно така предложения проект на нормативния акт в деловодството на Общински съвет – Пазарджик, находящо се в сградата на Община Пазарджик: гр. Пазарджик, бул. „България” №2, ет. 13 и на имейл адрес: obsuvet@pazardjik.bg.
В рамките на регламентирания срок за предложения и становища по публикувания проект за нормативен акт, няма постъпили такива в деловодството на Общински съвет – Пазарджик, нито на имейл адрес: obsuvet@pazardjik.bg.

На 09.12.2025 г. от 16:30 часа в сградата на Общината, зала 1302 на ет. 13 се проведе обществено обсъждане на Проекта за изменение и допълнение на Правилник за финансово подпомагане на изследвания и процедури, свързани с лечение на безплодие на семейства и лица, живеещи на семейни начала с репродуктивни проблеми на територията на община Пазарджик.

